Mesto Dunajská Streda – Dunaszerdahely Városa
	Mestský úrad  – Városi hivatal
	Hlavná 50/16, 929 01 Dunajská Streda
VÝZVA NA PREDLOŽENIE PONUKY
zadávanie zákazky na poskytnutie služieb podľa § 9 ods. 9 zákona NR SR č. 25/2006 Z. z. 
o verejnom obstarávaní a o zmene a doplnení niektorých zákonov v z. n. p. 
(ďalej len ako „ZVO“)

1.	Predmet zákazky:
Zabezpečenie vernostných kariet pre mesto Dunajská Streda.

2.	Identifikácia verejného obstarávateľa:
Názov:	Mesto Dunajská Streda
Adresa:	Hlavná 50/16,929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968

3.	Typ zmluvy:
Zmluva uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov.

4.	Miesto dodania predmetu zákazky: 
Mestský úrad Dunajská Streda, Hlavná 50/16, 929 01 Dunajská Streda.

5.	Podrobný opis predmetu zákazky a jeho obsah:
Kód CPV: 30197645-9 - karta na tlač 
Predmetom obstarávania je zabezpečenie vernostných kariet (ďalej len ako „VK“) pre mesto Dunajská Streda.  Mesto Dunajská Streda vydáva vernostnú kartu za účelom motivácie občanov k platobnej disciplíne vo veciach daňových, správnych, občiansko-právnych, ako aj k dodržiavaniu zákonov, či všeobecne záväzných nariadení mesta.
Vernostná karta sa vydáva na obdobie 3 rokov (2015-2017). Technická špecifikácia vernostných kariet sa nachádza v prílohe č. 1 tejto výzvy.

6. Podmienky účasti:

6.1. Osobné postavenie:
Uchádzač predloží doklad o oprávnení podnikať v danom odbore nie starší ako 3 mesiace ku dňu uplynutia lehoty na predkladanie ponúk a to za účelom preukázania splnenia podmienok účasti (originál výpisu z obchodného registra, resp. zo živnostenského registra).

6.2. Ekonomické a finančné postavenie:
-

6.3. Technická alebo odborná spôsobilosť:
Zoznam minimálne 3 zmluvných dodávok služieb rovnakého alebo podobného charakteru a zložitosti ako je predmet zákazky, uskutočnených za predchádzajúce 3 kalendárne roky (2011, 2012 a 2013), pričom hodnota každej zmluvnej dodávky musí byť v minimálnej hodnote 2.000,00 € s DPH. Zoznam zmluvných dodávok musí obsahovať najmä: predmet poskytnutej služby, rok kedy bola služba poskytnutá, názov a sídlo odberateľa, IČO odberateľa, telefónne číslo a e-mailová adresa na zástupcu odberateľa za účelom potvrdenia správnosti poskytnutej referencie a výšku zmluvnej ceny za poskytnutú službu. Zoznam dodávok nemusí byť overený dodávateľom, stačí ak bude predmetný zoznam dodávok služieb podpísaný štatutárnym zástupcom uchádzača.

Cenový návrh uchádzača, ktorý nesplní podmienky účasti (resp. nedodá požadované podklady na preukázania splnenia podmienok účasti) nebude hodnotený.

7. Zmluvná cena:
Výsledná cenová ponuka má obsahovať konkrétnu cenu bez DPH, DPH a konečnú cenu za vyhotovenie predmetu zákazky, ktorý je špecifikovaný v prílohe č. 1 tejto výzvy. Uchádzač predloží cenovú ponuku vyplnením prílohy č. 2 tejto výzvy. 

8. Variantné riešenia:
Nie.

9. Lehota na dodanie alebo dokončenie predmetu zákazky: 
Do 15.01.2015.

10. Hlavné podmienky financovania a platobné podmienky:
Predmet obstarávania bude financovaný z rozpočtu mesta Dunajská Streda. Všetky finančné náležitosti budú špecifikované v Zmluve o dodaní a personalizácii vernostnej karty. Úhrada faktúry za dodaný tovar bude vykonaná v lehote do 30 dní odo dňa doručenia riadne vystavenej faktúry objednávateľovi.

11. Pokyn k predloženiu ponuky:
Predložená ponuka má obsahovať:
1.	Identifikáciu uchádzača: obchodné meno, sídlo/adresa, IČO, DIČ, IČ DPH, bankové spojenie v tvare BIC, číslo účtu v tvare IBAN.
2.	Kontakt uchádzača (telefónne číslo, e-mailová adresa, faxové číslo).
3.	Opis predmetu zákazky.
4.	Doklad o oprávnení podnikať v zmysle bodu č. 6.1 tejto výzvy.
5.	Štatutárnym zástupcom uchádzača parafovaný a pečiatkou uchádzača opatrený zoznam minimálne 3 zmluvných dodávok služieb v zmysle bodu č. 6.3 tejto výzvy.
6.	Štatutárnym zástupcom uchádzača parafovanú a pečiatkou uchádzača opatrenú cenovú ponuku  rozpísanú podľa prílohy č. 2 tejto výzvy.
7.	Štatutárnym zástupcom uchádzača parafované a pečiatkou uchádzača opatrené Čestné vyhlásenie uchádzača – príloha č. 3 tejto výzvy.
8.	Štatutárnym zástupcom uchádzača parafovaný a pečiatkou uchádzača opatrený Návrh Zmluvy o dodaní a personalizácii vernostnej karty – príloha č. 4 tejto výzvy.
Ponuky sa predkladajú v 1 originálnej verzii.

12. Kritéria na hodnotenie ponúk:
Konečná cena za prípravu a tlač VK typu I – váha: 80 %.
Konečná cena za prípravu a tlač VK typu II – váha: 20%.

13.Lehota a miesto na predkladanie ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu  uvedenú v bode 2 tejto výzvy, v termíne do 12.11.2014 do 10:00 hod. Obal ponuky musí byť uzatvorený a neprehľadný.  Na obale (obálke) je potrebné uviesť:
1. Identifikačné údaje uchádzača (obchodné meno, sídlo/adresa, IČO).
2. „NEOTVÁRAŤ“.
3. Názov predmetu obstarávania „Zabezpečenie vernostných kariet pre mesto Dunajská Streda“.
4. Meno kontaktnej osoby (Mgr. Marián Herceg).
Ponuky sa predkladajú v slovenskom jazyku a v mene EURO.

14. Lehota viazanosti ponúk:
Do 31.12.2014.

15. Kontaktná osoba:
Za vecné otázky:
Mgr. Marián Herceg 
E-mail: marian.herceg@dunstreda.eu 

Za procesnú stránku:
Ing. Zsuzsanna Andrássy, PhD. (odborne spôsobilá osoba reg. č.: D0592-484-2004)
E-mail: vo@3connect.sk 

Dátum: 07.11.2014					

Ing. Zsuzsanna Andrássy, PhD.
osoba poverená výkonom VO

								 

Dátum zverejnenie výzvy: 07.11.2014
Termín na predkladanie ponúk: 12.11.2014, do 10:00 hod.

Prílohy:
1)	Príloha č. 1: Technická špecifikácia vernostných kariet.
2)	Príloha č. 2: Cenová ponuka.
3)	Príloha č. 3: Čestné vyhlásenie uchádzača.
4)	Príloha č. 4: Návrh Zmluvy o dodaní a personalizácii vernostnej karty.